Granit er et meget hårdført materiale, der som udgangspunkt sagtens kan tåle at blive vasket. Vi anbefaler som regel, at du støvsuger gulvet først, for derefter at vaske det, og hvis du ikke bruger en gulvvasker, der sørger for at tørre det værste af vandet væk, så skal du huske selv at gøre det.
Brug ikke rengøringsmiddel til at vaske dit granitgulv, men benyt i stedet sæbespåner. På den måde passer du bedst på gulvet. Vær dog opmærksom på, at det kan resultere i, at der bliver dannet en såkaldt sæbefilm. Måden, hvorpå du kan undgå dette er heldigvis relativ enkel; hver fjerde vask af granitgulvet skal ske med en smule universalrengøring i stedet for sæbespåner.
Husk blot, at hvis du gør dette, så lave en efterfølgende vask med sæbespåner, fordi universalrengøringsmidlet kan gøre gulvet særligt sårbart. Her har sæbespånerne en mere beskyttende effekt.